Apr 11,2018
15 నుంచి రాష్ట్రంలో ఈ-వే బిల్‌ అమలు
న్యూఢిల్లీ: కొత్తగా అమలులోకి తీసుకువచ్చిన వస్తుసేవల పన్నులో (జీఎస్టీ) భాగంగా అంతరాష్ట్ర సరుకు రవాణాపై అమలులోకి తేచ్చిన ఈ-వే బిల్లు విధానం వచ్చే ఆదివారం (15వ తేదీ) నుంచి తెలంగాణాతో సహా అయిదు రాష్ట్రాల్లో అమలులోకి రానుంది. జీఎస్టీ కౌన్సిల్‌ దీనికి సంబంధించి మంగళవారం ఒక ప్రకటనను వెల్లడించింది. ఆంధ్రప్రదేశ్‌, గుజరాత్‌, కేరళ, ఉత్తర్‌ ప్రదేశ్‌లతో పాటు ఈ-వే బిల్లు విధానం తెలంగాణాలోనూ అమలులోకి రానుందని తెలిపింది. కొత్త విధానం వల్ల పరిశ్రమలకు, వాణిజ్యానికి మేలు జరుగుతుందని సర్కారు వర్గాలు తెలిపాయి. ఇప్పటికే అంతరాష్ట్ర సరుకు రవాణాపై ఈ-వే బిల్లు విధానం ఈ నెల ఒకటో తేదీ నుంచి కర్ణాటకలో అమలవుతోంది. అయితే ఈ-వే బిల్లు విధానంపై ఇప్పటికే ట్రాన్స్‌పోర్టర్ల నుంచి పలు విమర్శలు వినవస్తున్నాయి. అయితే సర్కారు చెబుతున్న లెక్కల ప్రకారం ఏప్రిల్‌ 9వ తేదీ వరకు దాదాపు 63 లక్షల ఈ-వే బిల్లులు జారీ అయ్యాయి.
మీ స్నేహితులకు రికమెండ్ చెయ్యండి